Teendő lista halálesetkor

Szeretett hozzátartozója miatt gyászában osztozva engedje meg, hogy szomorú kötelezettsége teljesítésében tájékoztatónkkal segítsük.

A temetés megrendelésével kapcsolatos első teendő az elhunyt halotti anyakönyveztetése melyet a szükséges okmányok átadásával a cégünk elvégez. Az orvos által átadott halott vizsgálati bizonyítványon és a statisztikai lapon túl.

a, Ha az elhunyt nőtlen, vagy hajadon:

személyi igazolványa

lakcímkártyája

születési anyakönyvi kivonata

TAJ száma, nyugdíjas törzsszáma

b, Ha az elhunyt házas:

az elhunyt és a túlélő házastárs személyi igazolványa

lakcímkártyája

az elhunyt születési anyakönyvi kivonata

a házassági anyakönyvi kivonat

TAJ száma, nyugdíjas törzsszáma

c, Ha az elhunyt elvált vagy özvegy:

az elhunyt személyigazolványa, lakcímkártyája, születési anyakönyvi kivonata

elvált családi állapotú esetén bontó ítélet, vagy záradékolt házassági anyakönyvi kivonat, amely az előző házasság megszűnését igazolja

özvegy családi állapot esetén a volt házastárs halotti anyakönyvi kivonata

Meglévő temetési hely esetében

rátemetéshez a sírhelyre vagy sírboltba történő hagyományos koporsós temetéshez az utolsó halott halotti anyakönyvi kivonata szükséges. Abban az esetben, ha temetés óta még nem telt el 25 év.

Özvegyi nyugdíj intézéséhez az elhunyt és az özvegy nyugdíjas törzsszáma, TAJ száma és számlaszáma szükséges

Árvaellátáshoz az árvák születési anyakönyvi kivonata szükséges.

A temettető személyigazolványára és lakcímkártyájára is szükség van.